**«Ата Заңым - айбыным!»**

**Мақсаты:** Балалардың Отанға деген сүйіспеншілігін оята отырып, ұлтжанды ұрпаққа тәрбиелеу.Қазақстанның келешегі өздері екеніне көз жеткізу, патриоттық сезімін ояту.

**Көрнекіліктер:**ҚР Президенті ҚасымЖомарт Тоқаевтың суреті, мемлекеттік рәміздер, әнұраны слайд.

**Сабақтын әдісі:** түсіндіру, сұрақ-жауап, өлең, сурет құрастыру, сергіту.

**Ұйымдастыру кезеңі**  
- Балалар бүгінгі көңіл күйлерің қалай?

-Жақсы.

- Ендеше балалар  бір аптада неше күн бар?

-7 күн.

-Біз балабақшаға неше күн келеміз?

-5 күн.

-Ал неше күн демаламыз? Бүгін аптаның кай күні?

- Жарайсыңдар балалар

- Ендеше балалар бүгінгі өтетін тақырыбымыз: «Ата Заңым- ардағым» жайлы өтеміз. Балалар, біздің жеріміз орман, тау, көліміз өмір сүретін ортамыз бәрімізге ортақ, осыны ешқашан естеріңнен шығармаңдар Қазақстан Республикасы тәуелсіз, егемен мемлекет. Еліміз тәуелсіздікті 1991 жылы алды. Қазақстан Республикасы Конституциясы – Қазақстанның Ата заңы. Конституция 1995 жылы 30 тамызда бүкілхалықтық дауыс беру арқылы қабылданды. Заңға бағыну тәртіп, ал тәртіп бар жерде тәрбие, тиянақтылық сияқты адамға тән қасиеттер бар. Өз Отанын танып сүюі, өз елінің алдындағы азаматтық борышын орындауы.

- Балалар қане тақпақтарымызға кезек берейік.

**Алан:**

Отан деген- Атамекен,  
Отан деген – туған жер.  
Отан-ана,Отан-пана,  
Қазақстан- туған ел.

**Алиша**  
Тәуелсіз азат елім,  
Туып өскен - байтақ жерім.  
Мәңгі жайнап тұра бер,  
Қазақстаным менің!

**«Кім көп біледі?» ойынын ойнайық.**

– Балалар, біз қай елде, қандай мемлекетте тұрамыз?  
– Қазақстан Республикасында тұрамыз.  
– Қазақстан елордасы қай қала?  
– Астана  
–ҚР Президенті кім?  
– Қ. Тоқаев  
– Біз Қазақстан Республикасының рәміздерін білемізбе?  
– Иә, олар: Әнұран, Ту, Елтаңба  
– Дұрыс балалар. Сендер рәміздер тұралы тақпақтар білесіндерме?

**Торехан:**

Әнұраны елімнің  
Шақырады бірлікке  
Егеменді халқымның  
Болашағыбірлікте

**Зере:**

Ынтымақ, достық, тыныштық,

Туыстық бізге тым ыстық.

Бейбіт өмір белгісі,

Күлімдеп шыққан күн ыстық.

**Алиша:**

Әрбір жан ойы қосылған,

Құрмет көрер досынан.

Бірлігі елдің қашанда,

Нығайсын деген осы заң.

**Ойын «Шаңырақ»**

**«Қазақ» би. Орындайтындар қыздар тобы**

**Қуаныш:**

Ата заңым – бабалардың лебізі,

Ата заңым - барлық заңның негізі.

Арқа сүйер Ата заңда адамды,

Артық санау, кемсітудің жоқ ізі.

**Ән: Хор Көктудың желбірегені**.

**Қортынды:**  
- Ал енді балалар сабағымызды қорыта келе алдымыздағы қима қағаздарды құрастырып ненің суреті шыққанын айтамыз.

Бүгінгі біздің еліміздің Ата заңы – Конституция  күнімен барлықтарынды құтықтаймын! Еліміз тыныш, жұртымыз аман болғай! Көк байрағымыз көгімізде желбірей берсін! Ана тіліміздің мәртебесі көтеріле берсін.